**Bajót Község képviselő-testületének 20/2016 (XI. 17.) sz. KT. Rendelete**

**a helyi adókról**

A képviselő-testület a helyi adókról szóló 1990. C. törvény 1. § (1) bekezdésében kapott felhatalmazás alapján, Magyarország Alaptörvényének 32. cikk (1) bekezdés *h)* pontjában meghatározott feladatkörében eljárva, a következőket rendeli el:

**1.Általános rendelkezések**

1. § (1) Az önkormányzat rendeletével határozatlan időtartamra:
	1. magánszemélyek kommunális adóját
	2. helyi iparűzési adót
	3. idegenforgalmi adót

vezet be.

**2**. **Magánszemélyek kommunális adója.**

1. § (1) Mentes az magánszemélyek kommunális adójának megfizetése alól:
2. valamennyi külterületi építmény
3. az időskorúak járadékában részesülők
4. építési tilalom alatt lévő építési telek tulajdonosa
5. a nem lakás céljára szolgáló épület
	1. § (1) Az adó éves összege adóköteles ingatlanonként 3000 Ft.

**3. Helyi iparűzési adó**

1. § (1) Állandó jelleggel végzett iparűzési tevékenység esetén az adó évi mértéke az adóalap 1,5%-a.

(2) Ideiglenes jelleggel végzett iparűzési tevékenység esetén az ideiglenes iparűzési adó mértéke 5000 Ft/nap

**4. Idegenforgalmi adó**

1. § (1) Az adó alapja a helyi adóról szóló 1990. évi C. törvény 30. § (1) bekezdés a) pontja szerinti adókötelezettség esetén személyenként a megkezdett vendégéjszakák száma.

(2) Az adó mértéke személyenként és vendégéjszakánként 150,- Ft.

(3) Az adó beszedésére kötelezett az általa beszedett adóról az adó alapjának és összegének megállapítására alkalmas nyilvántartást vezet, és az adózónak bizonylatot ad.

A szálláshelyeken nyilvántartás vezetése kötelező. A nyilvántartásnak tartalmaznia kell a szálláshelyet igénybevevő nevét, lakcímét, születési helyét, idejét, útlevelének, vagy személyi igazolványának számát, megérkezésének és távozásának idejét, a szálláshelyen eltöltött vendégéjszakák számát, az adómentességre jogosító tartózkodás pontos megjelölését, valamint a beszedett idegenforgalmi adóösszegét.”

**5. Az adó megfizetése**

1. § (1) A fizetési kötelezettséget a bankszámlával rendelkező adózónak átutalási megbízással, bankszámlával nem rendelkező adózónak belföldi postautalvánnyal, vagy folyószámlával történő utalással, illetve a Duna Takarékszövetkezet Bajóti Fiókjánál történő készpénzfizetéssel kell teljesíteni a következő számlákra:
	1. Magánszemélyek kommunális adója számla: 58600465-12005624
	2. Iparűzési adó számla: 58600465-12005631
	3. Idegenforgalmi adó számla: 58600465-11243409

 **6. Záró rendelkezések**

7. § (1)   Ez a rendelet 2017. január 01-én lép hatályba.

 (2) Hatályát veszti **a helyi adókról szóló** **15/2010 (XII. 14.) sz. KT. Rendelet.**

       Tóth Zoltán                                                                             Dr. Tarnóczy Tünde

Polgármester                                                                                 jegyző

 **„**